Sriracha

Ang sriracha (  o  ; , ) ay isang uri ng hot sauce o chili sauce na gawa sa masa ng sili, dalisay na suka, bawang, asukal, at asin.

Paggamit 

Sa Thailand, kadalasang ginagamit ang sriracha bilang sawsawan, lalo na para sa mga pagkaing-dagat at torta. Sa lutuing Biyetnames, makikita ang sriracha bilang pampalasa para sa phở at pritong pansit, bilang sahog para sa lumpiya (chả giò), at sa mga sarsa.

Kinakain din ang sriracha sa sabaw, sa mga itlog at burger. May mga nagawang halaya, lollipop, at cocktail gamit ang sarsa, at nai-market ang mga potato chips na may lasang sriracha.

Pinagmulan
Unang nilikha ang sarsa ng isang babaeng Thai na pinangalanang Thanom Chakkapak sa bayan ng Si Racha (o Sriracha).

Mga baryasyon

Thailand

Sa Thailand, ang sarsa ay madalas na tinatawag na sot Siracha () at minsan nam phrik Siracha (). Ang Tradisyonal na srirachang Thai ay waring mas masingid at mas malabnaw kaysa sa mga di-Thai na uri.

Sa isang panayam sa Bon Appétit magazine, iginiit ng Eastland Food Corporation, isang tagapamahagi ng pagkaing Asyano sa US, na ang Sriraja Panich, isang hot sauce na tatak-Thai, ay ang orihinal na "sarsang sriracha" at nagawa ito sa Si Racha, Thailand, sa dekada 1930 mula sa resipe ng maybahay na si Thanom Chakkapak.

Estados Unidos
Sa Estados Unidos, ang sriracha ay nauugnay sa isang sarsang gawa ng Huy Fong Foods at minsan tinutukoy bilang  o  (sarsa ng tandang) dahil sa larawan ng tandang sa bote. 

May mga ibang uri ng sriracha na lumitaw sa merkado sa US, kabilang dito ang isang sriracha na pinagulang sa bariles ng whisky. Ang Sriracha ng Huy Fong Foods ay inilikha noong unang bahagi ng dekada 1980 para sa mga pagkaing inihan sa mga restawrang pang-phở sa Amerika.

Maraming restawran sa Amerika, kagaya ng Wendy's, Applebee's, P.F. Chang's, Jack in the Box, McDonald's, Subway, Taco Bell, White Castle, Gordon Biersch, Chick-fil-A, Firehouse Subs, Noodles & Company, Starbucks, at Burger King, ay naglagay ng sriracha sa kani-kanilang mga putahe. Minsan hinahalo nila sa mayonesa o sa mga sawsawan. Ang Blue Diamond, isang lider sa paggawa ng produktong almendras, ay nagma-market ng lasang sriracha kasama ng mga ibang lasa nila.

Talasanggunian 

Lutuing Taylandes
Lutuing Biyetnames